Informácia o postupe Ministerstva financií SR 
podľa zákona  č. 92/1991 Zb. o podmienkach prevodu majetku štátu na iné osoby 
v znení neskorších predpisov
a podľa zákona Národnej rady SR č. 278/1993 Z. z. o správe majetku štátu 
v znení neskorších predpisov

Na základe uznesenia vlády SR č. 1077 zo dňa 12. 12. 2007 ministerstvá a ostatné ústredné orgány štátnej správy polročne informujú vládu o svojom postupe:

-	podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní predchádzajúcich súhlasov štátnym podnikom na uzavretie zmlúv o prevode vlastníctva majetku štátu, ktorý tieto štátne podniky spravujú, a

-	podľa zákona Národnej rady SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva.

Podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov Ministerstvo financií SR v období od 1. 06. 2009 do 30. 11. 2009 neudelilo žiaden súhlas štátnemu podniku v jeho zriaďovateľskej pôsobnosti na uzavretie zmlúv o prevode vlastníctva majetku štátu, ktorý tento štátny podnik spravuje. 

Podľa zákona Národnej rady SR č. 278/1993 Z. z. o správe majetku štátu v znení neskorších predpisov Ministerstvo financií SR v období od 1. 06. 2009 do 30. 11. 2009 udelilo súhlas s jedným odplatným prevodom prebytočného nehnuteľného majetku štátu v správe Colného riaditeľstva SR, bližšie špecifikovaného v prílohe č. 1.

K zámene nehnuteľného majetku štátu, resp. prevodu majetku štátu na základe uplatneného práva prednostnej kúpy majetku štátu alebo zákonného predkupného práva v rezorte Ministerstva financií SR v období od 1. 06. 2009 do 30. 11. 2009 nedošlo.

Príloha č. 1

Prehľad odsúhlasených prevodov nehnuteľného majetku štátu v rezorte Ministerstva financií SR
v období od 1.06.2009 do 30.11.2009

Prevody nehnuteľného majetku štátu v správe Colného riaditeľstva SR

Por.č. | Katastrálne | Predávaný majetok | Nadobúdateľ | Znalec | Ocenenie v EUR | Predajná cena v EUR bez DPH | Schválenie MF SR dňa
| územie | | | č. znaleckého posudku | | |
| LV | | | | | |
1. | Kalonda LV č. 333 | Pozemky o výmere 1 621 m^2, dom so súpisným číslom 98 | Obec Kalonda, Mierová 67,          985 31 Kalonda | Ing. Emil Rarog, znal. posudok č. 11/2008 | 73 026,62 | 36 513,31 | 3.06.2009

Poznámka: | | |
Z dôvodu nezaplatenia  kúpnej ceny v stanovenom termíne CR SR odstúpilo od kúpnej zmluvy.